als_Latn dik_Latn sag_Latn
Bechtel & Enka s’e nis autostradën për Shkup
Autostrada “Arbën Xhaferi” që lidhë Prishtinën me Shkupin mund të mos fillojë sivjet. Situata e krijuar politike shtyrë kompaninë e kontraktuar “Bechtel & Enka” të mos i fillojnë punimet.
Politiko
E Enjte, 31 Korrik 2014 | 10:44
0 Komente.
Për shkak të situatës së krijuar politike në vend, ndërtimi i autostradës Prishtinë-Shkup mund të mos fillojë sivjet.
Një nga projektet më madhore, mund të mos fillojë sivjet. Ndërtimi i autostradës Prishtinë –Shkup, ishte paralajmëruar se do të nisë në verë, por ka gjasa që këtë vit të mos fillojnë punimet. Kështu kanë bërë të ditura burime të Kosova Sot.
Sipas të njëjtit burim, situata politike që është momentalisht ka bërë që investitorët të cilët ditë më parë kanë nënshkruar kontratën për ndërtimin e autostradës për Shkup, kompania “Bechtel & Enka”, të mos i fillojnë punimet.
“Investitorët nuk po ndihen të sigurt për të filluar punimet në autostradë, ata po ndihen të frikësuar nga përbërja e re e qeverisë, e cila mund të shkëpusë kontratën”, ka thënë ky burim. Ndërsa, zyrtarisht gazeta nuk ka mundur të marrë një përgjigje nga Ministria e Infrastrukturës e as nga përfaqësues të kompanisë “Bechtel & Enka”
als_Latn als_Latn slv_Latn als_Latn als_Latn als_Latn als_Latn als_Latn als_Latn